hotchpotch/miracl-hf-unified huggingface dataset:
Matti Reinikka
Matti Reinikka (22. marraskuuta 1883 Kurikka – 10. maaliskuuta 1917 Helsinki) oli suomalainen sortovuosina aktivistien toiminnassa mukana ollut kauppa-apulainen, joka yritti maaliskuussa 1905 murhata Viipurin läänin kuvernöörin Nikolai Mjasojedovin. Hän oli edellisenä vuonna ollut myös pidätettynä prokuraattori Eliel Soisalon-Soinisen murhan suunnittelusta epäiltynä.
Reinikan isä kauppias Matti Reinikka piti kauppaliikettä Kurikan Koivistonkylässä. Reinikka kävi kansakoulun ja toimi sitten apulaisena isänsä kaupassa sekä teki maataloustöitä. Hän toimi myös paikallisen nuorisoseuran puheenjohtajana.
Elokuussa 1904 Reinikka lähti Kurikasta Ruotsiin jossa hän työskenteli jonkin aikaa tupakkatehtaassa Härnösandissa. Hän palasi Suomeen jo syyskuun lopulla käyttäen Hugo Alfred Strömin nimelle kirjoitettua väärennettyä passia. Reinikka asettui asumaan "Hospits Betaniaan" Helsinkiin. Vähän myöhemmin hänet pidätettiin prokuraattori Eliel Soisalon-Soinisen Bulevardi 2:ssa sijainneen asunnon rappukäytävästä. Poliisi epäili Reinikan suunnitelleen prokuraattorin murhaamista. "Ströminä" esiintynyt Reinikka onnistui kuitenkin harhauttamaan poliisia väittämällä, että oikea Reinikka oli vasta tulossa Ruotsista suorittamaan kyseistä attentaattia ja että hän oli itse matkustanut etukäteen Helsinkiin päästäkseen varoittamaan viranomaisia. Harhautuksen paljastuttua Reinikka matkusti Helsingistä junalla Keravalle ja jatkoi sitten matkaa jalkaisin Jokelaan pitkin ratalinjaa. Hän joutui kuitenkin junan ruhjomaksi ja menetti oikean kätensä. Reinikka tuotiin sairaalaan Helsinkiin ja hän joutui poliisivalvontaan. Reinikka onnistui kuitenkin pakenemaan sairaalasta erään ystävänsä avustuksella ja matkusti laivakokkina esiintyen laivalla Tukholmaan.
Reinikka sai Tukholmassa jatkohoitoa vammaansa ja sen jälkeen hän matkusti Haaparantaan. Täällä Reinikka hankki itselleen puisen tekokäden ja alkoi oman kertomuksensa mukaan suunnitella Viipurin läänin kuvernöörin murhaa. Hän matkusti Suomeen helmikuussa 1905 ja saapui Viipuriin 5. maaliskuuta. 21. maaliskuuta 1905 Reinikka tuli Viipurin lääninhallituksen taloon ja odotettuaan pari tuntia kuvernööri Mjasojedovin odotushuoneessa hän pääsi pujahtamaan kuvernöörin työhuoneeseen vartijan poistuttua hetkeksi paikalta. Reinikka ampui työpöytänsä takana istunutta kuvernööriä kolme kertaa ja pakeni sitten juosten paikalta. Takaa-ajajat saivat hänet kuitenkin kiinni Pantsarlahdenkadulla. Kuvernööri selvisi murhayrityksestä saaden vain lieviä vammoja. Reinikka kertoi kuulusteluissa toimineensa yksin ilman avustajia. Hän sai lopulta 4 vuoden kuritushuonerangaistuksen ja vapautui kolmen vuoden kuluttua. Murhayrityksen suunnittelussa avustaneet työläisaktivistit August Rissanen ja Kalle Procopé selvisivät sakoilla.
Vapauduttuaan Reinikka toimi vakuutusyhtiö Fennian matkatarkastajana. Hän toimi samalla edelleen aktivistien salaisena yhdysmiehenä ja matkusteli näissä asioissa myös Ruotsissa ja Tanskassa. Jouduttuaan taas kerran santarmien pidättämäksi ja kuulusteltavaksi Reinikka teki itsemurhan nielemällä myrkkykapselin maaliskuussa 1917.
Christopher Gillberg
Lars Christopher Gillberg (s. 19. huhtikuuta 1950) on lapsi- ja nuorisopsykiatrian professori Göteborgin yliopistossa. Hän on University College Londonin Institute of Child Healthin (ICH) kunniaprofessori. Hän on työskellyt myös vierailevana professorina Bergenin, New Yorkin, Odensen, Lontoon yliopiston St George'siisa), San Franciscon ja Strathclyde yliopistossa.
Gillberg on tutkinut autismin kirjon häiriötä (ASD), kuten Aspergerin oireyhtymää ja autismia, Touretten oireyhtymää, Fragile-X-oireyhtymää, ADHD ja anorexia nervosaa. Hän on julkaisun European Child & Adolescent Psychiatry perustajia ja on ollut kirjoittajana ja toimittajana monissa tieteellisissä ja oppikirjoissa. Hän on saanut useita palkintoja, kuten "Philips Nordic Prize 2004 for neurological research", ja hänen artikkeliluettelonsa Medlinessa sisältää yli 300 tieteellistä artikkelia. Lisäksi Gillberg on autismin perinnöllisyyden arvostettuja kansainvälisiä tutkijoita.
Tik Tok
Tik Tok (tyyliteltynä ”TiK ToK”) on yhdysvaltalaisen pop-artisti Keshan ensimmäinen soolosingle. Se on samalla ensimmäinen single hänen debyyttialbumiltaan "Animal". Kesha on kirjoittanut laulun yhteistyössä Benny Blancon ja Dr. Luken kanssa. Tik Tok julkaistiin digitaalisena 7. elokuuta.
Laulu oli kaupallinen menestys maailmassa, virallisella singlelistalla se meni kärkeen Australiassa, Kanadassa, Uudessa-Seelannissa ja Yhdysvalloissa. Lisäksi se on ollut listoilla useissa Euroopan maissa ja viiden parhaan joukossa Britanniassa ja Irlannissa. Se rikkoi "naisartistin ladatuin kappale viikossa" -ennätyksen, jota Nielsen SoundScan alkoi seurata vuonna 2003. Single ladattiin Yhdysvalloissa viikon aikana 610 000 kertaa. Kesäkuussa 2010 single oli myynyt pelkästään Yhdysvalloissa viisi miljoonaa kappaletta. Suomessa kappale on myynyt kultaa.
Kappaletta käytettiin "Muodin huipulle" -sarjan kuudennella tuotantokaudella ja "The Hills" -sarjan jaksossa. Kesha kävi esittämässä laulun "The Wendy Williams Show’ssa", "Lopez Tonightissa", "Late Night with Jimmy Fallonissa", "The Tonight Show with Conan O’Brienissa" ja "The Ellen DeGeneres Show’ssa". Kappaletta käytettiin myös animaatiosarja "Simpsonien" 21. tuotantokauden jakson ”Isoveli valvoo” poikkeuksellisessa alkutunnuksessa, jossa sarjan hahmot tanssivat ja laulavat sen tahdissa.
Disney Juhlajulkaisut
Disneyn Juhlajulkaisut (engl. "Disney Special Editions") ovat DVD- ja Blu-ray -linjoja, jotka ovat Iso-Britannian versioita Yhdysvalloissa julkastaville platina- ja timanttipainoksille. Iso-Britannian juhlapainoslinja sisältää myös Disney-elokuvia, joista ei ole platina- ja timanttipainoksia, mutta joita on silti julkaistu Yhdysvalloissa erityisissä "Juhlajulkaisu"-pakkauksissa (esim. Robin Hoodin kaikkein halutuin painos sekä Dumbon isotelttapainos).
Juhlajulkaisuissa on digitaalisesti paranneltu ääni ja kuvanlaatu. Ne sisältävät myös monia lisämateriaaleja, kuten pelejä, näin elokuva tehtiin, luonnoksia ja monia muita.
Disney on valinnut 13 elokuvalle paikan holviinsa. Vuonna 2007 ja 2008 ne uudelleennimitettiin platinapainoksiksi ja 2008 yritys aloitti platinavalikoiman julkaisun Blu-raylla.
Erikoisjulkaisulla (engl. "Special edition") tarkoitetaan usein klassikoista ilmestyneitä jatko-osia, kuten Jafarin paluu ja .
Joitakin klassikoitakin mainitaan "erikoisjulkaisuna", kuten Mulan ja Lilo ja Stitch.
Paul
Paul on monissa maissa yleinen miehen etunimi. Nimi on lyhentymä roomalaisesta sukunimestä Paulus, joka merkitsee latinaksi "pientä" tai "nöyrää". Kristityissä maissa nimen on tehnyt suosituksi apostoli Paavali (Paulus), alkuperäiseltä nimeltään Saul, joka otti tämän nimen käännyttyään kristinuskoon.
Nimi Paul esiintyy samoin kirjoitettuna yleisesti myös englannin- ja ranskankielisissä maissa. Nimessä esiintyvä kirjainyhdistelmä "au" ääntyy kuitenkin näissä kielissä samaan tapaan kuin suomen "o".
Suomessa nimi Paul on vuoden 2015 loppuun mennessä annettu Väestörekisterikeskuksen tietojen mukaan 8 264 miehelle ja alle 20 naiselle. Nimestä on käytössä myös muunnokset Paavo, Pauli ja Paavali. Paulin nimipäivä on 25. tammikuuta, jota kristikunnassa on vanhastaan vietetty apostoli Paavalin kristinuskoon kääntymisen muistopäivänä.
Nimen naispuolisia vastineita ovat Paula ja Pauliina.
Bahrainin Grand Prix 2010
Bahrainin Grand Prix 2010 (virallisesti 2010 Formula 1 Gulf Air Bahrain Grand Prix) oli Formula 1 -kauden 2010 ensimmäinen osakilpailu, joka ajettiin 14. maaliskuuta Bahrain International Circuitin moottoriradalla Bahrainissa. Kilpailussa käytettiin ensimmäistä kertaa radan uutta lisälenkkiä, joka nosti radan pituuden 6,299 kilometriin. Kilpailun voitti Fernando Alonso.
Ensimmäistä kertaa sitten Australian GP:n 1993 kilpailu ajettiin läpi ilman välitankkauksia.
Kouvolan seurakuntayhtymä
Kouvolan seurakuntayhtymä on evankelis-luterilainen seurakuntayhtymä Kouvolan kaupungin alueella. Seurakuntayhtymään kuuluu viisi seurakuntaa ja Jaalan kappeliseurakunta osana Kuusankosken seurakuntaa. Jäsenseurakunnat kuuluvat Mikkelin hiippakuntaan.
Sosigenes Peripateetikko
Sosigenes Peripateetikko (; 100-luvun loppu) oli antiikin kreikkalainen filosofi, joka oli Aleksanteri Afrodisiaslaisen opettaja. Tämän vuoksi häntä on pidetty peripateettiseen koulukuntaan kuuluneena filosofina, vaikka hän oli todennäköisemmin stoalainen.
Sosigenes kirjoitti teoksen "Pyörivistä taivaankehistä" ("Peri tōn anelittousōn"), josta on säilynyt katkelmia Simplikioksen kommentaarissa Aristoteleen teoksesta "Taivaasta". Sosigenes arvosteli sekä Aristotelesta että Eudoksos Knidoslaista, ja erityisesti näiden teoriaa taivaankehistä ja episykleistä, koska katsoi teorian olevan epäyhteensopiva Aristoteleen tekemien filosofisten oletusten kanssa. Hän huomautti myös, että planeettojen kirkkaus vaihtelee huomattavasti ja että auringonpimennykset ovat joskus täydellisiä ja joskus rengasmaisia, mikä viittaisi siihen, että Auringon, Kuun ja Maan väliset etäisyydet eivät ole aina samat.
Sosigenes on yhdistetty peripateettiseen koulukuntaan todennäköisesti lähinnä siksi, että hänellä on kytkös peripateetikko Aleksanteriin. Tämän opettajana mainitaan kaksi peripateetikkoa, Herminos ja Sosigenes, mutta vaikuttaa siltä, että nämä kaksi on erotettu samaan aikaan vaikuttaneista stoalaisista Herminos ja Sosigenes vain mainitun kytköksen vuoksi. On kuitenkin todennäköisempää, että kyseessä olivat samat kaksi stoalaista filosofia.
Sosigenes sekoitetaan usein egyptiläis-roomalaiseen tähtitieteilijään Sosigenes Aleksandrialaiseen.
Tunkan piiri
Tunkan piiri (, ) on kunnallinen itsehallintoalue Burjatian tasavallassa Venäjällä. Vuonna 1923 perustetun piirin pinta-ala on 11 792 neliökilometriä. Asukkaita on 22 800 henkeä (vuonna 2009).
Tunkan piiri sijaitsee Burjatian lounaisosassa. Pohjoisessa se rajoittu Okan piiriin, idässä Irkutskin alueeseen, etelässä Zakamenskin piiriin ja lännessä Mongoliaan. Maantieteellisesti piirin alue käsittää Sajanvuorten itäosassa sijaitsevan Tunkan laakson, joka yhdistää Baikalin ja Mongoliaan kuuluvan Hövsgöl-järven. Laakson läpi virtaa Angaran sivujoki Irkut.
Piiriin kuuluu 14 maalaiskuntaa: Aršan, Dalahai, Galbai, Harbjaty, Hoito-Gol, Hužiry, Kyren, Mondy, Toltoi, Tory, Tunka, Turan, Žemtšug ja Zun-Murino. Hallinnollinen keskus on Kyrenin kylä, josta on 490 kilometriä tasavallan pääkaupunkiin Ulan-Udeen. Asutuskeskuksia on yhteensä 35.
Asukkaista 61,4 % on burjaatteja, 37,0 % venäläisiä ja 1,0 % sojootteja.
Piirin alueella sijaitsee vuonna 1991 perustettu Tunkan kansallispuisto. Tärkeimpiä tulonlähteitä on matkailu. Seudulla toimii Aršanin kylpylä sekä pienempiä kivennäisvesiparantoloita- ja lähteitä. Nähtävyyksiin kuuluu 1800-luvun alussa perustettu Kyrenin buddhalaisluostari, perinteisiä kulttipaikkoja ja ortodoksisten lähetyssaarnaajien rakentamia kirkkoja.
Kulttuurilaitoksia ovat lasten taidekoulu Kyrenissä, musiikkikoulu Tunkassa sekä Hoitogolin kansatieteellinen museo ja Žemtšugin kotiseutumuseo. Piirissä toimii kansanteatteri sekä burjaattilaisia ja venäläisiä kansanperinneyhtyeitä.
Paikallislehtenä ilmestyy "Sajany" (”Sajanvuoret”) ja sen burjaatinkielinen liite "Mundarga".
Kotka–Kymin seurakunta
Kotka–Kymin seurakunta on evankelis-luterilainen seurakunta Kotkan kaupungin alueella. Seurakunta muodostettiin vuoden 2017 alussa kolmesta seurakunnasta (Kotka, Kymi ja Langinkoski), jotka aikaisemmin muodostivat Kotka-Kymin seurakuntayhtymän. Seurakunta kuuluu Mikkelin hiippakuntaan.
Seurakunnan kirkkoneuvosto kielsi helmikuussa 2017 rukoilun samaa sukupuolta olevien avioparien puolesta kaikissa Kotkan kirkoissa. Siunauskappelit kuuluivat kaikki Kymin seurakuntaan.Kotka-Kymin seurakunnan kirkkoneuvosto linjasi helmikuussa 2017 reaktiona maaliskuun alussa voimaan tulleseen sukupuolineutraaliin avioliittolakiin, ettei samaa sukupuola olevia pareja saa vihkiä tai siunata, eikä heidän puolestaan tai kanssaan saa rukoilla seurakunnan kirkoissa. Kirkkoneuvosto päätti myös, että samaa sukupuolta olevien parien kuulutuksia ei lueta jumalanpalveluksissa eikä heidän nimiään julkaista kirkollisissa ilmoituksissa. Seurakunnasta erosi poikkeuksellisen paljon ihmisiä kirkkoneuvoston päätöstä seuranneina päivinä.
Wekusko Subdivision
Wekusko Subdivision on Kanadan rataverkkoon kuuluva OmniTRAX-konsernin tytäryhtiön Hudson Bay Railwayn hallinnoima 220 kilometrin pituinen rautatieosuus Manitoban provinssissa Kanadassa. The Pas'sta Wabowdeniin johtava rataosa muodostaa eteläisen osuuden Hudsoninlahdelle johtavasta nk. "The Bayline" -rautatiestä.
The Pas'sta alkavan Hudson Bay Railwayn rakensi alun perin Kanadan hallitus, ja rataosuus The Pas'n ja Gillamin välillä avattiin liikenteelle vuonna 1918.
Rataosalla liikennöi Winnipegin ja Churchillin välinen VIA Railin henkilöjunavuoro, "Hudson Bay". Juna liikennöi kahtena päivänä viikossa kumpaankin suuntaan. Tavaraliikenne on vähäistä, mutta elokurjuuaikaan tapahtuva vientiin menevän viljan vuoksi liikenne on vilkasta. Vientivilja viedään rautateitse Churchillin satamaan, josta se laivataan 14 viikkoa kestävän sesongin aikana. Muu liikenne käsittää raakapuun sekä malmin kuljetusta.
Manu del Moral
Manuel del Moral Fernández eli Manu (s. 25. helmikuuta 1984 Jaén, Espanja) on espanjalainen jalkapalloilija, pelipaikaltaan hyökkääjä. Hän edustaa Espanjan korkeimmalla sarjatasolla Primera Divisiónissa pelaavaa Eibaria.
Real Jaénista lähtöisin oleva Manu nousi ammattilaistasolle madridilaisseura Atléticossa, jonne hän siirtyi vuonna 2002. Vuodet Atléticossa kuluivat pääasiassa seuran B-joukkueessa sekä lainalla toiseksi korkeimmalla sarjatasolla Segunda Divisiónissa pelanneessa Recreativossa. Ensiesiintymisensä korkeimmalla sarjatasolla Primera Divisiónissa hän teki 22. joulukuuta 2005 ottelussa Osasunaa vastaan, ja kaudella 2005–2006 hän pelasi kaikkiaan viidessä liigaottelussa Atléticon edustusjoukkueessa.
Kesällä 2006 Manu siirtyi Getafeen osana kauppaa, jossa Atlético hankki Mariano Pernían. Getafessa hän vakiinnutti asemansa pääsarjatason pelaajana. Hän ylsi seuran kanssa kausilla 2006–2007 ja 2007–2008 kahdesti peräkkäin Espanjan cupin Copa del Reyn loppuotteluun ja jälkimmäisellä kaudella myös UEFA-cupin puolivälieriin. Hän on 37 maalillaan Getafen lyhyen Primera-historian paras maalintekijä.
Kaudeksi 2011–2012 Manu siirtyi Sevillaan.
Manu on pelannut Espanjan nuorten maajoukkueissa. Hän kuului joukkueeseen, joka voitti Välimeren kilpailuiden jalkapalloturnauksen Almeríassa vuonna 2005. Hän sai kutsun Espanjan A-maajoukkueeseen toukokuussa 2011.
Vesi jota pelkäät
Vesi jota pelkäät on Viikate-yhtyeen kolmas single albumilta Unholan urut. Singlen sijoitus Suomen virallisella singlelistalla oli avausviikollaan 2. Nimikkokappaleen lisäksi single sisältää kappaleen "Toistalo", joka ei esiinny albumilla.
Flin Flon Subdivision
Flin Flon Subdivision on Kanadan rataverkkoon kuuluva OmniTRAX-konsernin tytäryhtiön Hudson Bay Railwayn hallinnoima noin 140 kilometrin pituinen rautatieosuus Manitoban provinssissa Kanadassa. Rautatie yhdistää Manitoban ja Saskatchewanin provinssien rajalla sijaitsevan Flin Flonin kaivoskaupungin The Pas'n kaupunkiin.
Rataosa on valmistunut vuonna 1928, ja sillä kuljetetaan pääasiassa kuparirikastetta sekä kuparimalmia Flin Flonissa sijaitsevalta HudBay Mineralsin kaivokselta ja rikastamolta. Muu tavaraliikenne on pääasiassa raakapuun kuljetuksia. The Pas'n ja Sherritt Junctionin välistä rataosaa käyttää myös The Pas'n ja Pukatagawanin välillä liikennöivä henkilöjuna.
Josef Grönberg
Josef Grönberg (19. helmikuuta 1813 Ylöjärvi – 11. tammikuuta 1903 Messukylä) oli suomalainen rovasti ja valtiopäivämies, joka toimi Messukylän kirkkoherrana yli 40 vuoden ajan.
Grönbergin vanhemmat olivat Ylöjärven Mikkolan talollinen, kirkonisäntä Antti Mikkola (Anders Johansson) ja Brita Kaisa Makkarus (Kaisa Johansdotter). Hän kävi Porin triviaalikoulua ja pääsi ylioppilaaksi 1829. Hänet vihittiin papiksi 1835, ja hän valmistui filosofian kandidaatiksi sekä maisteriksi 1836.
Grönberg oli aluksi Keuruulla 1835–1837 kirkkoherran apulaisena ja välisaarnaajana sekä Eurassa pitäjänapulaisen sijaisena 1837. Hänestä tuli Tampereen kaupunginsaarnaaja 1838, ja hän sai varapastorin arvon 1845. Messkylän kirkkoherraksi Grönberg valittiin 1858 ja hän astui virkaan 1861 hoitaen sitä kuolemaansa saakka 1903. Grönberg sai rovastin arvon 1862 ja hän toimi lääninrovastina 1879–1899. Grönberg oli pappissäädyn edustajana mukana säätyvaltiopäivillä 1863–1864, 1867, 1872, 1877–1878, 1882 ja 1885.
Grönberg kuului heränneisiin. Hän suomensi ensimmäisenä 1848 evankelis-luterilaisen kirkon tunnustuskirjat nimellä "Lutherilaisen seurakunnan opin ja uskon tunnustuskirjat". Grönberg tunnettiin voimakkaana ja sanavalmiina saarnamiehenä. Erään kerran Grönberg aloitti saarnansa seuraavasti ""Taas on Takahuhdissa tapeltu ja Vehmaisissa tehty huorin. Minä jätän teidät kaikki saatanalle!"". Vihkiessään 1880 uutta Kalevankankaan hautausmaata hän julisti ""Tässä teille tamperelaiset on se paikka, jossa ei auta advokaattien temput eikä sikunasihteerien koukut. Täällä kaikki teidän riitanne päättyvät, ei täällä ylimyksiin vedota. Täällä vallitsee Jumalan totuus"".
Tampereen kaupunki kuului Messukylän emäseurakuntaan aina Grönbergin kuolemaan saakka. Senaatti oli asettanut vuonna 1870 itsenäistymisen ehdoksi sen että silloisten Messukylän kirkkoherran ja Tampereen kaupunginsaarnaajan tuli olla virastaan eronneita ja Tampereelle tuli rakentaa uusi kirkko. Kaupunginsaarnaaja Anders Oskar Törnudd siirtyi muualle 1879 ja uusi Aleksanterin kirkko valmistui 1881 mutta Messukylän kirkkoherran virka tuli avoimeksi vasta 1903 Grönbergin kuoltua. Itsenäinen Tampereen kaupunkiseurakunta aloitti toimintansa 1. toukokuuta 1904 Grönbergin kuolemaa seuranneen armovuoden päätyttyä.
Aršan (Burjatia)
Aršan () on kylpyläpaikkakunta Burjatian tasavallan Tunkan piirissä Venäjällä, lähellä Mongolian rajaa. Aršanin taajama on nykyisin samannimisen maalaiskunnan keskus. Se sijaitsee maanteitse 137 kilometriä Siperian radan Sljudjankan asemalta länteen. Paikkakunta on noin 900 m:n korkeudessa, Itäisten Sajanvuorten Tunkan harjanteen juurella, Kyngarga-joen varrella. Ilmasto on ankaran mannermainen.
Aršanissa on parantavina pidettyjä kivennäisvesilähteitä, joiden vettä käytetään kylpemiseen ja juomiseen. Kivennäisveden avulla hoidetaan ruoansulatus- ja verenkiertoelinten sairauksista sekä aineenvaihdon häiriöistä kärsiviä potilaita. Neuvostoliiton aikana Aršanin kylpylällä oli valtakunnallisen kylpylän status ("kurort gosudarstvennogo znatšenija"). Nykyään paikkakunnalla on kaksi parantolaa ja lukuisia majoitusliikkeitä.
Cranberry Portagen rautatieasema
Cranberry Portagen rautatieasema on rautatieliikennepaikka Kanadan rataverkkoon kuuluvalla OmniTRAX-konsernin tytäryhtiön Hudson Bay Railwayn omistamalla rataosalla The Pas – Flin Flon. Liikennepaikka sijaitsee Cranberry Portagen kylässä Manitobassa, noin 88 kilometriä pohjoiseen The Pas'n kaupungista.
Cranberry Portagen asemarakennuksen rakennutti Canadian National Railway Flin Floniin johtavan vuonna 1928 liikenteelle avatun rautatien rakennustöiden yhteydessä. Ensimmäinen asemarakennus tuhoutui höyryveturin sytyttämästä kipinästä alkunsa saaneessa metsäpalossa 4. kesäkuuta 1929.
Asemarakennus sai perinneaseman luokituksen vuonna 1992, mutta se on huonokuntoinen. Laituria käytetään edelleen matkustajaliikenteessä.
Sosigenes (stoalainen)
Sosigenes (; 100-luku eaa.) oli antiikin kreikkalainen stoalaiseen koulukuntaan kuulunut filosofi. Hän oli Antipatros Tarsoslaisen oppilas.
Sosigeneestä ja hänen ajattelustaan ei tiedetä paljoakaan. Diogenes Laertioksen teoksen "Merkittävien filosofien elämät ja opit" kirja VII on sisältänyt hänen elämäkertansa, mutta tuo osuus kirjasta on kadonnut; nimestä on säilynyt ainoastaan maininta sisällysluettelossa. Aleksanteri Afrodisiaslaisen mukaan Sosigenes sai vaikutteita aristotelismista ja muokkasi stoalaisia oppeja sen mukaisesti.
Gustaf Lundahl (kauppaneuvos)
Gustaf Lundahl (21. tammikuuta 1783 Messukylä – 20. elokuuta 1846 Tampere) oli suomalainen Tampereella vaikuttanut kauppias ja kauppaneuvos.
Lundahlin vanhemmat olivat Ruotsin Smålandista Tampereelle muuttanut kauppias Birger Lundahl ja Anna Katarina Ahlberg. Koulut käytyään hän aloitti uransa isänsä palveluksessa ja vuonna 1809 hän peri isänsä Kauppakatu 10:ssä sijainneen kauppaliikkeen. Lundahl kuului Tampereen merkittävimpiin kauppiaisiin ja hänen liikkeensä oli laajimmillaan 1830-luvulla. Kauppaliikkeen lisäksi Lundahlilla oli tiilitehdas Nalkalassa ja hän omisti Messukylässä sijainneet Haiharan ja Ylisen tilat. Lundahl kuului Tampereen kaupunginvanhimpiin 1819–1843. Hän sai kauppaneuvoksen arvon 1826 ja Pyhän Stanislauksen ritarikunnan III luokan merkin 1835.
Keisari Aleksanteri I asui Lundahlin luona vieraillessaan Tampereella syksyllä 1819 ja Lundahl toimi keisarin oppaana tämän tutustuessa Tammerkoskeen. J. J. Nervander toimi perheessä kotiopettajana ja J. L. Runeberg vieraili Lundahlien luona useaan otteeseen. Lundahl aloitti ensimmäisenä suomenkielisten kirjojen myynnin Tampereella ja hän jakoi jopa ilmaiseksi ystävänsä Jaakko Juteinin kirjoja yleisölle. Lundahl avusti myös James Finlaysonia tämän perustaessa puuvillatehdastaan Tampereelle. Hän muun muassa osti keinottelun estämiseksi ennakkoon tehtaan tarvitsemat tontit Tammerkosken rannalta ja myi ne valtiolle ostohintaan. Valtio puolestaan luovutti tontit Finlaysonille ilmaiseksi.
Lundahl oli naimisissa vuodesta 1809 Anna Charlotta Rungin kanssa. Heidän lapsiaan olivat:
Gustaf Lundahl on haudattu Tampereen vanhalle hautausmaalle, jonka paikalla sijaitsee nykyään Pyynikin kirkkopuisto.
Viulukonsertto nro 4 (Merikanto)
Neljäs viulukonsertto on Aarre Merikannon (1893–1958) viimeinen viulukonsertto. Se toi säveltäjälle ensimmäisen palkinnon Kulttuurirahaston sävellyskilpailussa vuonna 1954.
Viulukonsertto nro 2 (Merikanto)
Aarre Merikannon (1893–1958) toinen viulukonsertto on vuodelta 1925. Se esitettiin ensi kertaa vasta säveltäjän kuoleman jälkeen, syksyllä 1959.
Gustaf Lundahl (tähtitieteilijä)
Gustaf Lundahl (5. tammikuuta 1814 Tampere – 28. joulukuuta 1844 Helsinki) oli suomalainen tähtitieteilijä ja Helsingin yliopiston tähtitieteen professori.
Lundahlin vanhemmat olivat kauppaneuvos Gustaf Lundahl ja Anna Charlotta Rung. Hänen sisarensa oli Lauantaiseurassa vaikuttanut runoilija Augusta Lundahl.
Gustaf Lundahl pääsi ylioppilaaksi 1828 ja valmistui filosofian kandidaatiksi ja maisteriksi 1836 sekä lisensiaatiksi ja tohtoriksi 1840. Hän opiskeli tähtitiedettä Bonnissa Friedrich Wilhelm August Argelanderin johdolla 1838–1840 tehden havaintoja tähdenpeitoista ja muuttuvista tähdistä. Hän julkaisi täällä kaksi tutkimusta, ensimmäisessä hän laski 2. joulukuuta 1839 löytyneen komeetan rataelementit ja toinen tutkimus käsitteli Auringon liikettä kohti apeksia. Lundahl opiskeli sitten Pulkovassa Friedrich Georg Wilhelm von Struven johdolla vuodesta 1840 alkaen. Pulkovassa Lundahl määritti aberraatio- ja nutaatiovakioille uudet arvot. Lundahl toimi Helsingin yliopiston tähtitieteen professorina 1842–1844.
Lundahl kuoli jo 30-vuotiaana sairastuttuaan 1844. Hänet on haudattu Helsingin Hietaniemen hautausmaalle.
Aune Häme
Aune Häme (oik. "Salminen", o.s. "Hämäläinen"; 26. elokuuta 1909 – 31. joulukuuta 1960) oli suomalainen näyttelijä, Ville Salmisen puoliso ja Ville-Veikko Salmisen äiti.
UBE1
UBE1 () on geeni, joka määrää ei-kädellisten nisäkkäiden sukupuolen. UBE1 tunnetaan myös nimellä UBA1. Kädellisillä vastaava geeni on Sry.
Economic freedom of the world
Economic freedom of the world on kanadalaisen Fraser-instituutin kokoama indeksi, joka mittaa kunkin maailman maan taloudellista vapautta.
10 tarkoittaa taloudellisesti täysin vapaata maata, 0 täysin ei-vapaata.
Fraserin mukaan keskeiset taloudellisen vapauden tekijät ovat
Näitä instituutti mittaa 42 mittarilla, jotka perustuvat mm. IMF:n ja maailmanpankin tietoihin näistä maista. Hintasääntely, inflaatio, tullit, verotus, kaupankäynnin rajoitukset, omistusoikeuden heikko suoja, yrityksen perustamisen ja ylläpitämisen vaatima valtionbyrokratia, työllistämiseen liittyvät rajoitukset ym. pudottavat maan indeksilukemaa.
Ympäristön tila, eliniänodote, ihmisoikeustilanne, talouskasvu, keskitulot ja köyhimmän kymmenyksen tulotaso olivat sitä parempia ja korruptio vähäisempää, mitä korkeampi maan taloudellinen vapaus oli (vuonna 2007). Köyhimmän kymmenyksen osuus maan tuloista ei riippunut taloudellisesta vapaudesta.
Instituutin mukaan aikana 1980-2007 tutkituissa maissa
Tänä aikana
Lisäksi monien tutkimusten mukaan talous on parantunut eniten taloudellisesti vapaimmissa maissa ja kunkin maan taloudellisen vapauden lisäämiset ovat lisänneet talouskasvua ja päinvastoin.
Sadat vertaisarvioidut tieteelliset artikkelit ovat käyttäneet indeksiä. Sitä on käytetty mm. taloustieteellisessä, valtiotieteellisessä ja ympäristötutkimuksessa.
Vapaimmassa viidenneksessä elävien keskitulot olivat 23 450 dollaria/vuosi ja kasvu 1990-luvulla 2,56 %/vuosi. Epävapaimmassa viidenneksessä luvut olivat 2 556 dollaria ja -0,85 %/vuosi. Köyhin kymmenys kansasta sai 728 $/vuosi epävapaimmissa ja 7000 $/vuosi vapaimmissa maissa. Eliniänodote oli vapaimmissa maissa 20 vuotta enemmän kuin epävapaimmissa.
Onnellisuus oli selvästi sitä vahvempi, mitä taloudellisesti vapaampi jokin maa oli (korrelaatio oli vahva).
Korkea taloudellinen vapaus estää erittäin tehokkaasti sotia, noin 54 kertaa tehokkaammin kuin demokratia ("Democracy Score" -mittarilla mitattuna).
Indeksin pohjana olevista mittareista tärkeimpiä kasvulle näyttäisivät olevat omaisuudensuoja, matala korruptio ja matala inflaatio. Julkisten menojen määrä ei näyttäisi olevan yhtä vaikuttavaa kuin varsinainen talouden sääntely. Toisaalta tämä jossain määrin näkyy indeksin painokertoimissa. Siksi esimerkiksi Tanska on sijalla 12 ja Suomi 16.
Tehdyn tutkimuksen yhteenvetoa on oheisessa artikkelissa , mukaan lukien tutkimuksia, jotka osoittavat taloudellisen vapauden olevan hyvien seurausten syy eikä vain korreloiva tekijä. Artikkeli myös toteaa tämän indeksin olevan käytetyin taloudellisen vapauden indeksi tieteellisessä tutkimuksessa, osin siksi, että "taloudellisen vapauden indeksi" yltää vain vuoteen 1995 ja käyttää subjektiivisempia mittareita. Molempien tulokset ovat kuitenkin samansuuntaisia.
Sinfonia nro 2 (Madetoja)
Leevi Madetoja (1887–1947) alkoi säveltää toista sinfoniaansa (op. 35) pian ensimmäisen valmistuttua. Säveltäjä viimeisteli teostaan Oulunsalon Karhuojalla ja sai sen valmiiksi vuonna 1918. Sinfonia esitettiin ensimmäistä kertaa saman vuoden joulukuun 17. päivänä.Andante-osaan säveltäjän kerrotaan saaneen oboen ja käyrätorven aiheet oulunsalolaiselta paimentytöltä. Toisen sinfoniansa ohella Madetoja sävelsi Oulunsalossa kesällä 1918 laulut "Tuhanten rantain partahilla" ja "Etelä-Pohjanmaan laulu".
Lisävalot
Lisävaloilla tarkoitetaan autoon tai muuhun moottoriajoneuvoon jälkikäteen asennettavia valoja. Lisävaloja käytetään tyypillisesti jos ajoneuvon alkuperäiset valot eivät ole tarvittavan tehokkaat, tai jos ajoneuvoon tehdyt rakenteelliset muutokset lisäävät valaisun tarvetta tai huonontavat alkuperäisten valaisimien toimivuutta. Lisävalot käyttävät useimmiten ajoneuvon omaa sähköjärjestelmää ja toimivat siten 12V tai 24V jännitteellä mutta esimerkiksi Enduro moottoripyörissä voidaan käyttää lisävaloja joilla on erillinen akku.
Lisäkaukovalojen asennuksessa on otettava huomioon niin sanottu referenssiluku, joka saa olla yhtäaikaa päällä olevilla kaukovaloilla 100. Ennen 24. lokakuuta 2009 tämä suurin sallittu luku oli vuoden -80 jälkeen rekisteröidyille autoille 75 ja ennen vuotta 1980 rekisteröidyille autoille 100. Ennen vuotta -80 rekisteröityjen autojen osalta uusi säännös ei tuonut muutoksia. Referenssiluku on merkitty valaisimen lasiin.
Lisävaloja valmistavat muun muassa Bosch ja Hella.
Carla Kihlstedt
Carla Kihlstedt on yhdysvaltalainen viulisti, laulaja ja moni-instrumentalisti, joka on kotoisin Lancasterista, Pennsylvaniasta. Nykyään hän asuu Kalifornian Oaklandissa.
Kihlstedt on Tin Hat Trion (nykyisin Tin Hat), Sleepytime Gorilla Museumin ja The Book of Knotsin perustajajäsen. Muita hänen projektejaan ovat 2 Foot Yard, Charming Hostess ja Carla Kihlstedt & Satoko Fujii. Hän on työskennellyt myös muun muassa Tom Waitsin ja Fred Frithin kanssa ja esiintynyt useilla levytyksillä vierailijana tai taustamuusikkona. Kihlstedt on opiskellut Peabody Conservatory of Musicissa, San Francisco Conservatory of Musicissa ja Oberlin Conservatory of Musicissa.
Sherridon Subdivision
Sherridon Subdivision (myös Sherritt Gordon Line) on Kanadan rataverkkoon kuuluva rautatieosuus Manitoban provinssin keskiosassa. Rataosan pituus on noin 298 kilometriä, ja se johtaa Cranberry Portagen pohjoispuolella sijaitsevalta Sherritt Junctionin risteysasemalta Sherridonin ja Pukatawaganin kautta Lynn Laken kaupunkiin.
Rataosan on rakentanut Canadian National Railway, ja se on valmistunut kahdessa osassa. Vuonna 1929 valmistui Sherritt Junctionin ja Sherridonin välinen osuus, joka rakennettiin alueelle perustetun kultakaivoksen kuljetustarpeita varten. Vuonna 1954 valmistui jatko-osuus Pukatawaganin kautta Lynn Lakeen, josta oli löydetty kultaa, nikkeliä ja kuparia.
Vuonna 1997 Canadian National Railway myi rataosan yhdessä viiden muun rataosan kanssa coloradolaiselle OmniTRAX-konsernille, joka alkoi liikennöidä hankkimillaan rataosilla nimen Hudson Bay Railway alla. 1. huhtikuuta 2006 OmniTRAX myi Sherridon Subdivisionin Kanadan alkuperäiskansojen muodostamalle Keewatin Railway Companylle 6,65 miljoonan Kanadan dollarin hintaan.
Alameda Community Learning Center
Alameda Community Learning Center (Aiemmin Arthur Andersen Community Learning Center) on julkinen koulu Alamedan koulupiirissä Alamedan piirikunnassa Kaliforniassa. Koulussa opiskelevat vuosiluokat 6-12. Se perustettiin vuonna 1992. Koululla on 242 oppilasta.
Basileides (stoalainen)
Basileides (; 100-luku eaa.) oli antiikin kreikkalainen stoalaiseen koulukuntaan kuulunut filosofi.
Basileideen elämästä ei tiedetä mitään. Diogenes Laertioksen teoksen "Merkittävien filosofien elämät ja opit" kirja VII on sisältänyt hänen elämäkertansa, mutta tuo osuus kirjasta on kadonnut; nimestä on säilynyt ainoastaan maininta sisällysluettelossa. Basileideen sijoitus luettelossa viittaa siihen, että hän eli suunnilleen Antipatros Tarsoslaisen aikaan.
Basileides tunnetaan pääosin eräästä Sekstos Empeirikoksen tekemästä maininnasta. Sekstoksen mukaan ”Basileides ja hänen seuraajansa kielsivät aineettoman [entiteetin] olemassaolon”. Tämä maininta sijoittuu asiayhteyteen, jossa käsitellään stoalaista teoriaa kielestä. Stoalaisten mukaan jokainen mielekäs lausuma sisältää kolme asiaa: lausutut äänteet; asia, johon äänteillä viitataan tai jota niillä kuvataan; sekä aineeton entiteetti, "lekton", joka kulkee kielen mukana. Basileides kielsi siis "lektoneiden" olemassaolon.
Viisasten kivi (albumi)
Viisasten kivi on suomalaisen rap-artisti Opaalin ensimmäinen studioalbumi, joka julkaistiin 4. huhtikuuta 2007 Turnin’ Recordsin kautta.
Albumin tuotannosta vastaavat Skem, Jon, Matlab, Haukka & Puolinelsoni, Jazzy-O sekä Tiedemies. Levyllä vierailivat Juju, Puukko-B ja Idän Ihme. Albumilta on julkaistu yksi single "Kaikki on saatava" ja siitä on julkaistu myös musiikkivideo. Videon lopulla on pätkä "Pyöveli" kappaletta.
Albumi julkaistiin Opaalin huumausainerikoksiin liittyvän ehdonalaisen aikana.
Helsingin Sanomat ja suomalaiseen hip hopiin keskittyvä Tuoreet Platat-sivusto kritisoivat albumin sanoituksia itseääntoistaviksi, persoonattomiksi ja kankeiksi ja antoivat myös moitetta Opaalin rikollisimagolle. Kiitosta sai kuitenkin artistin tekninen osaaminen sekä albumin omintakeinen tuotantopuoli.
Satoko Fujii
Fujii alkoi soittaa pianoa 4-vuotiaana, ja sai klassisen koulutuksen 20-vuotiaaksi saakka, jolloin hän kiinnostui jazzista ja improvisaatiosta. Fujii muutti Yhdysvaltoihin vuonna 1985, ja valmistui Berklee College of Musicista Bostonissa 1987 ja palasi Japaniin. Hän palasi taas Yhdysvaltoihin vuonna 1993 ja suoritti tutkinnon New England Conservatory of Musicissa 1996.
Fujii on levyttänyt muun muassa Tatsuya Yoshidan, Natsuki Tamuran, Elliott Sharpin, Takayuki Katōn ja Carla Kihlstedtin kanssa.
Monique Ganderton
Monique Ganderton (s. 6. elokuuta 1980) on kanadalainen stunt-nainen ja näyttelijä, joka on näytellyt muutamassa televisiosarjassa ja monissa toimintaelokuvissa.
Ganderton syntyi Edmontonissa, Albertassa, Kanadassa. Hän aloitti näyttelijänä. Hän sai roolin televisiosarja "Smallvillen" yhdeksännellä tuotantokaudella ja näytteli oolia nimeltä Alia. Ganderton on toiminut stunt-näyttelijänä seuraaville näyttelijöille: Tricia Helfer, Leelee Sobieski, Bridget Moynahan, Daryl Hannah, Rebecca Romijn, Famke Janssen ja Kristanna Loken. Vuonna 2010 hän sai sivuroolin elokuvasta "Twilight – Epäilys", jossa hän esiintyy yhtenä kauniista vampyyreistä.
Diotimos
Diotimos (; n. 100 eaa.) oli antiikin kreikkalainen stoalaiseen koulukuntaan kuulunut filosofi.
Diotimoksen kerrotaan syyttäneen Epikurosta paheelliseksi ja väärentäneen tämän nimissä viisikymmentä kirjettä väitteidensä todistamiseksi. Athenaios viittaa mitä ilmeisimmin samaan kertomukseen, vaikka puhuukin "Theotimoksesta"; hänen mukaansa Diotimos tuomittiin väärennöksestä epikurolaisen Zenon Sidonlaisen nostettua kanteen, ja hänelle langetettiin kuolemantuomio. Klemens Aleksandrialaisen mukaan Diotimos katsoi, ettei onnellisuus tai hyvinvointi koostu mistään yhdestä tietystä hyvästä, vaan onnen karttumisesta ja kasautumisesta, mikä vaikuttaa poikkeamalta tiukasta stoalaisesta näkemyksestä Aristoteleen näkemyksen suuntaan.
Pyörönkaari
Pyörönkaari on 1+1 kaistainen katu Kuopiossa, Petosella. Kadun pituus on noin 900 metriä. Katu alkaa Pitkälahdentieltä, ja se loppuu Hulkontielle. Katu risteää kahdeksan muun kadun kanssa. Kadun nopeusrajoitus on 40 km/h. Katu on puistokatu, kaistojen välissä on istutuksia.
Mnasagoras
Mnasagoras (100-luku eaa.) oli antiikin kreikkalainen stoalaiseen koulukuntaan kuulunut filosofi. Hän oli todennäköisesti kotoisin Aleksandria Troaksesta.
Mnasagoraan elämästä ei tiedetä juuri mitään. Hän oli joko Antipatros Tarsoslaisen tai Diogenes Babylonialaisen (tai kummankin) oppilas. Diogenes Laertioksen teoksen "Merkittävien filosofien elämät ja opit" kirja VII on sisältänyt Mnasagoraan elämäkerran, mutta tuo osuus kirjasta on kadonnut; nimestä on säilynyt ainoastaan maininta sisällysluettelossa.
S.M.A.R.T.
S.M.A.R.T. (Self-Monitoring, Analysis, and Reporting Technology) on tietokoneen kiintolevyjen kunnon (suorituskyvyn) seurantajärjestelmä. SMARTilla voidaan ohjelmallisesti lukea kiintolevyltä erilaisia arvoja liittyen sen toimintaan ja mahdolliseen vian uhkaan. Sen lisäksi sillä voidaan käynnistää erilaisia testejä joilla voidaan varmistaa laitteen toiminta.
Arvoja joita SMART tarjoaa ovat mm. kiintolevyn lämpötila, uudelleenosoitettujen sektorien määrä, käynnistys- ja sammutuskerrat, lukupään parkkeerausmäärä (kannettavat tietokoneet) ja käyttöikä.
Kiintolevyltä saatavien tietojen lukemiseen tarvitaan yleensä erillinen ohjelma. Yleisimpiä ovat SpeedFan (Windows) ja smartmontools (Linux). Myös jotkin käyttöjärjestelmät, kuten Windows 7, osaavat automaattisesti ilmoittaa sellaisista SMART-lukemista joihin käyttäjän tulisi kiinnittää huomiota.
SMART-tietoja saadaan myös SSD-levyistä, mutta luettelo on erilainen tekniikan eroista johtuen.
Pelkkää SMARTia ei aina voida pitää kovin luotettavana, etenkin siksi että se keskittyy enimmäkseen kiintolevyn mekaanisiin muutoksiin, jättäen monta mahdollista sähköistä vikaa huomiotta. Niinpä levy saattaa vikaantua vaikka SMART-tietojen mukaan kaikki olisi kunnossa.
Kagisho Dikgacoi
Kagisho Dikgacoi (s. 24. marraskuuta 1984 Brandfort, Etelä-Afrikka) on eteläafrikkalainen jalkapalloilija, pelipaikaltaan keskikenttäpelaaja. Hän edustaa Englannin Valioliigassa pelaavaa Fulhamia ja kuuluu Etelä-Afrikan jalkapallomaajoukkueen vakionimiin.
Dikgacoi aloitti uransa vähäntunnettuna pelaajana Bloemfontein Young Tigersissä. Tämän jälkeen hän siirtyi Golden Arrowsiin ja oli sarjan parhaita pelaajia. Hän toimi joukkueessa jälkeenpäin myös kapteenina.
Hyvien esityksien jälkeen Fulhamin harjoitusleirillä manageri Roy Hoghson kiinnostui Dikgacoista ja hän teki vaikeuksien jälkeen seuran kanssa kaksivuotisen sopimuksen. Dikgacoin ura ei lähtenyt Valioliigassa hyvin; hän sai punaisen kortin, kun hän löi Scott Parkeria. Joulukuussa Dikgacoi pyysi hänet lainattavan muualle, koska halusi hän paikan vuoden 2010 MM-kilpailuissa.
Dikgacoi pelasi debyyttinsä Etelä-Afrikan maajoukkueessa 26. toukokuuta 2007 Mauritiusista vastaan. Hän kuuluu joukkueen vakionimiin ja on esiintynyt Etelä-Afrikan paidassa vuoden 2008 Afrikan AM-kilpailuissa sekä Maanosaliitojen cupissa 2009. Hänet valittiin myös maansa MM-kotikisoihin 2010.
Juho Alvas
Rüdiger-Hans (Juho) Alvas (alk. Gruszka; 2. heinäkuuta 1919 Helsinki – 7. joulukuuta 2007 Porvoo) oli suomalainen huilutaiteilija.
Alvas opiskeli huilunsoittoa ensin isänsä, huilutaiteilija Johann (Hanns) Alvaksen (1892–1971) johdolla, sittemmin Pariisissa Gaston Crunellen, René le Royn sekä Wienissä professori Rezničekin johdolla. Ammattimuusikon ura alkoi 1937 Turun kaupunginorkesterissa. Jatkosodan aikana Alvas soitti Laivaston soittokunnassa Turussa, ja Helsingin kaupunginorkesteriin hänet otettiin huilun äänenjohtajaksi ja soolohuilistiksi 1952–1979 kapellimestari Tauno Hannikaisen henkilökohtaisesta vaatimuksesta. Alvaksella oli lukuisia solistisia tehtäviä orkestereissa, ja kamarimuusikkona hän soitti muun muassa kuuluisassa Crusell-puhallinkvintetissä.
Toisessa päätyössään, Sibelius-Akatemian huilunsoiton lehtorina (1958–1986), Alvas loi kokonaisen uuden sukupolven ammattihuilisteja. Hänen värikästä ja mukaansatempaavaa soittoaan saatiin kuulla aina vuosituhannen loppuun asti.
Kun Alvas pääsi edellä mainituista työtehtävistä eläkkeelle, hän omistautui edistämään harrastajamusiikin toimintaa perustamalla ja johtamalla eri orkestereita Porvoon seudulla, kuten Porvoon orkesteriyhdistyksen orkesteria, Porvoon Big Bandia ja Porvoon Puhallinorkesteria. Alvaksen tarmo riitti myös moniin muihin toimintoihin, joista mainittakoon Turun Akvaarioystävät ry:n perustaja ja puheenjohtaja 1943, Suomen Perhostutkijain seuran perustajajäsen ja sihteeri. Turussa ollessa purjehduskin kuului harrastuksiin. Hän oli Suomen Huiluseuran kunniajäsen.
Nestor Tarsoslainen (stoalainen)
Nestor Tarsoslainen (100-luku eaa.) oli antiikin kreikkalainen stoalaiseen koulukuntaan kuulunut filosofi. Hän oli kotoisin Tarsoksesta, Kilikiasta.
Nestor toimi stoalaisessa koulussa Ateenassa. Muutoin hänen elämästään ei tiedetä juuri mitään. Diogenes Laertioksen teoksen "Merkittävien filosofien elämät ja opit" kirja VII on sisältänyt hänen elämäkertansa, mutta tuo osuus kirjasta on kadonnut; nimestä on säilynyt ainoastaan maininta sisällysluettelossa. Nestor oli Panaitioksen aikalainen, joko tämän oppilas tai oppilastoveri. Hänet on joskus sekoitettu toiseen samannimiseen Nestor Tarsoslaiseen, jonka sanotaan toimineen Tiberiuksen opettajana, mutta jälkimmäinen eli ensimmäisellä vuosisadalla, mikä muodostaisi ajoitusongelman.
FMW
Frontier Martial-arts Wrestling (FMW) oli japanilainen showpaini promootio, jonka perusti Atsushi Onita vuonna 1989. FMW erikoistui hardcore tyyliin, johon kuului erilaisia aseita ja jopa tulta sekä piikkilankaa. FMW:llä oli lyhyt yhteistyösopimus ECW:n kanssa ja se on julkaissut 14 DVD:tä USA:ssa.
Elokuussa vuonna 1990 Onita otteli ensimmäisessä räjähtävässä piikkilanka ottelu(exploding barbed wire match) Tarzan Goton kanssa, jonka seurauksena alkoi pienien "roskapaini" organisaatioiden välinen vallankumous japanissa. Silloin Onita palkkasikin hardcore painin kovimpia nimiä FMW:hen kuten Mr.Pogo, Mitsuhiro Matsunaga, Super Leather(Leatherface) ja Kintaro Kanemura. Vuonna 1995 Onita otteli uransa viimeisen ottelun nuoren tähden kanssa nimeltä Hayabusa ja ottelumuotona oli räjähtävä kehä, piikkilanka häkki-ottelu. Tämä johti FMW:n sisäiseen vallankumoukseen, jota kutsuttiin Neo FMW:ksi, jossa tähdet kuten Masato Tanaka, The Gladiator ja Ricky Fuji ottelivat lennokkaampia ja nopeatahtisempia otteluita. Hayabusasta tuli FMW:n päätähti voittaen mestaruuden useita kertoja otellen melkein jokaista painijaa vastaan. FMW tunnetaan muöskin sen naispainijoista, jotka olivat tyyliltään myös rajumpia hardcore painijoita. Tunnetuin FMW:n naisista oli Megumi Kudo, joka olikin oman aikansa parhaimmistoa. All Japan Women's Pro-Wrestling promootion painijat pelkäsivät FMW:n naisia niin paljon, että promootioiden välisiä otteluita ei nähty, mutta FMW:n naiset olivat menestyksekkäitä otteluissa FMW:n ja LLPW:n sekä LPW:n välillä. Silloin FMW solmi sopimuksen pitää Suurshow joka toukokuun viides päivä Kawasaki Stadiumilla.
Uusi FMW:n omistaja Shoichi Arai toi FMW:hen uuden käsikirjoittajan Kodo Fuyukin, joka oli työskennellyt International Pro Wrestlingissä, All Japan Pro Wrestlingissä and Super World of Sportsissa. Fuyukin myötä "roskapaini" loppuikin FMW:ssä ja tyyli perustui enemmän WWE tyyliin. Tämä vähensi myös loukkaantumisia vaikkakin kyseenalaisti FMW:n tarkoituksen.
2001 vuonna matsissa Mammoth Sasakia vastaan Hayabusa yritti yhtä nimikkoliikkeistään "Sprinboard Moonsault" ja liukastui pudoten rajusti suoraan niskansa päällä, joka murtui sekä halvaannutti Hayabusan. Hayabusa joutui eläkkeelle on vuosia myöhemmin saanut jalkojaan liikuteltua ja noustua seisomaan, joten kuntoutumisen merkkejä on ilmassa. 2001 vuoden lopussa Arain epäiltiin olevan noin miljoonan dollarin veloissa Yakuzalle (tai Japanin mafialle). FMW meni konkurssiin 15. helmikuuta 2002. 16. toukokuuta Arai löytyi hirttäytyneenä omaan kravattiinsa Tokyo parkista.
[edit]
Alexandre Desplat
Alexandre Michel Gérard Desplat (s. 23. elokuuta 1961 Pariisi, Ranska) on ranskalainen elokuvasäveltäjä. Hänet on palkittu kahdesti parhaan musiikin Oscarilla elokuvista "The Grand Budapest Hotel" (2014) ja "The Shape of Water" (2017) ja hän on ollut lisäksi seitsemän kertaa ehdolla samassa kategoriassa.
Desplat on säveltänyt muun muassa elokuviin "The Queen", "Benjamin Buttonin uskomaton elämä", "Kuninkaan puhe", "Harry Potter ja kuoleman varjelukset, osa 1" ja "osa 2", "Äärimmäisen lujaa ja uskomattoman läheltä", "Zero Dark Thirty", "Argo", "Twilight – Uusikuu" ja "The Imitation Game".
Desplat sai vuonna 2010 Euroopan elokuva-akatemian palkinnon parhaana säveltäjänä musiikista Roman Polańskin elokuvaan "The Ghost Writer". Hän on voittanut kaksi parhaan musiikin Bafta-palkintoa elokuvista "Kuninkaan puhe" (2010) ja "The Grand Budapest Hotel" (2014).
Herakleides Tarsoslainen
Herakleides Tarsoslainen (100-luvu eaa. loppu) oli antiikin kreikkalainen stoalaiseen koulukuntaan kuulunut filosofi. Hän oli kotoisin Tarsoksesta, Kilikiasta.
Herakleides oli Antipatros Tarsoslaisen aikalainen ja oppilas tai ystävä. Muutoin hänen elämästään ei tiedetä paljoakaan. Diogenes Laertioksen teoksen "Merkittävien filosofien elämät ja opit" kirja VII on sisältänyt hänen elämäkertansa, mutta tuo osuus kirjasta on kadonnut; nimestä on säilynyt ainoastaan maininta sisällysluettelossa.
Myöskään Herakleideen ajattelusta ei tiedetä paljoakaan. Hänen tiedetään katsoneen, etteivät kaikki moraaliset epätäydellisyydet ole samalla tasolla, vaan niitä on eri tasoisia.
Angolanlepinkäinen
Angolanlepinkäinen ("Prionops gabela") on uhanalainen afrikkalainen varpuslintu, joka on Angolan kotoperäinen laji. Austin L. Rand kuvaili lajin holotyypin Gabelan alueelta Angolasta 1957.
Harmaaharjalepinkäinen
Harmaaharjalepinkäinen ("Prionops poliolophus") on afrikkalainen, Lounais-Keniassa ja Pohjois-Tansaniassa elävä varpuslintu, jonka holotyypin Gustav Adolf Fischer ja Anton Reichenow kuvailivat Naivashajärveltä Keniasta 1884.
Luokkahuone
Luokkahuone on tila koulussa, yliopistossa, lukiossa ja muissa vastaavissa, jossa opetetaan luokkaa. Luokkahuoneella on lukujärjestys, jonka mukaan siellä pidetään oppitunteja. Luokkahuone voi olla yhden luokan käytössä tai sitä käyttää yksi opettaja juuri tietyn aineen opetuksessa.
Luokkahuoneen kalusteina on opettajan pöytä tuoleineen sekä lukuisa määrä oppilaiden pulpetteja tuoleineen. Pulpetteja voidaan ryhmitellä opetusmenetelmien mukaan esimerkiksi ringiksi. Luokkahuoneessa on perinteisesti liitutaulu. Nykyisin käytetään taulua, johon kirjoitetaan tussilla. On myös elektronisia tauluja. Perinteisessä luokassa on piirtoheitin. Nykyisin sen ovat korvanneet videoprojektorit ja dokumenttikamerat. Luokkatilassa voi olla (lukollisia) kaappeja sekä hyllyjä tavaroiden säilytystä varten. Luokan seinillä voi olla kiinnitysalusta julisteille tai oppilaiden piirroksille. Luonnollisesti luokkatilassa on valaisimia. Ne on ryhmitelty siten, että esim. luokan etuosan voi saada hämäräksi videotykin kuvan näkyvyyden parantamiseksi.
Oppilailla voi olla käytössään tietokoneet. Se on asetettu yleensä pulpetin alle, ja pulpetin päällä ovat näyttö, näppäimistö ja hiiri. Tällaisia luokkia kutsutaan tietokoneluokiksi. Tietokoneiden ja tietoverkkojen asennustöiden luokkia sanotaan tietokonelaboratorioiksi.
Teknisen käsityön luokissa on puusepän työkaluja.
Kemian opetukseen käytettäviä luokkia sanotaan laboratorioiksi. Luokassa on kemiallisten kokeiden laitteita sekä kemiallisia aineita.
Kielen opiskeluun tarkoitettuja luokkia sanotaan kielistudioiksi.
Keltaharjalepinkäinen
Keltaharjalepinkäinen ("Prionops alberti") on harjalepinkäisten sukuun kuuluva uhanalainen varpuslintu, joka on kotoperäinen laji Kongon demokraattisen tasavallan alueella Keski-Afrikassa. Henri Schouteden kuvaili lajin holotyypin Mount Mikenolta Kivun alueelta Kongosta vuonna 1933.
Punanokkalepinkäinen
Punanokkalepinkäinen ("Prionops retzii") on afrikkalainen, Somalian eteläosista Kenian kautta Etelä-Afrikkaan saakka ulottuvalla alueella elävä varpuslintu, jonka holotyypin Johan August Wahlberg kuvaili Okavangolta 1856.
Rusko-otsalepinkäinen
Rusko-otsalepinkäinen ("Prionops scopifrons") on itäafrikkalainen, Somaliassa. Keniassa, Tansaniassa, Mosambikissa ja Zairen itäkolkassa elävä varpuslintu, jonka holotyypin Wilhelm Peters kuvaili Mosambikista 1854.
Junínin alue
Junínin alue on yksi Perun hallinnollisista alueista. Se sijaitsee maan keskiosassa, Andien vuoristossa.
Alueen pääkaupunki on Huancayo. Sen pinta-ala on 44 410 neliökilometriä. Vuonna 2007 asukasluku oli 1 232 611 .
Livermore Municipal Airport
Livermore Municipal Airport (IATA: LVK, ICAO: KLVK) on julkinen lentokenttä noin viiden kilometrin päässä Livermoren keskustasta, Alamedan piirikunnassa Kaliforniassa. Kentän omistaa Livermoren kaupunki. Se rakennettiin vuonna 1969. Siellä toimii myös useita lentäjien koulutuskeskuksia. Lentoasemalla on kaksi asfaltilla päällystettyä kiitotietä. Valaistu pääkiitotie on 1 601 metriä pitkä ja vuonna 1985 rakennettu toinen, valaisematon kiitotie 823 metriä pitkä.
Rusovatsalepinkäinen
Rusovatsalepinkäinen ("Prionops rufiventris"), joskus myös luetaan siniharjalepinkäisen alalajiksi, on päiväntasaajan Afrikassa Kamerunista Ugandaan ja Kongon kautta Angolaan ja Gaboniin ulottuvalla alueella elävä varpuslintu. Charles Lucien Bonaparte kuvaili lajin holotyypin Gabonista 1853.
The Blue Cats (albumi)
The Blue Cats on samannimisen brittiyhtyeen LP vuodelta 1981. Levy on julkaistu Charly Recordsin Rockhouse-alamerkillä tunnuksella CR 30204. Levyn on tuottanut Bert Rockhuizen ja se on äänitetty elokuussa 1980 Sea Side Studiolla Hollannin Haarlemissa. Äänittäjinä ovat olleet Jan-Pieter Exalto ja Bert Rockhuizen. Kannen suunnittelu ja valokuvat ovat Armand Hayen käsialaa.
A-puoli:
1. Just Go Wild Over Rock'n'Roll
2. I'm Gonna Die
3. Pretty Pretty Baby
4. I Dreamed You Left Me
5. Southbound Blues
6. Boogie Up Roar
7. Five Days Five Days
8. I'm Driving Home
B-puoli:
1. Teenage Party
2. Sweet Love On My Mind
3. Caldonia
4. I Sure Miss You
5. Jumpin' Little Mama
6. Juke Joint Jem
7. Sure-Fire Way
8. Goofin' Around
Mikko Kyrö
Mikko Kyrö (s. 1. syyskuuta 1977) on suomalainen koripalloilija.
Kyrö pelasi Korisliigassa Katajassa ja Namika Lahdessa yhteensä seitsemän kautta. Runkosarjaotteluita hän pelasi urallaan 209. Hän voitti urallaan Suomen cupin Katajassa vuonna 2002, SM-hopeaa Katajassa vuosina 2003, 2006 ja Namika Lahdessa vuonna 2005. Tämän lisäksi hän voitti SM-pronssin Katajassa vuonna 2002.
Kyrö lopetti uransa kauden 2005–2006 jälkeen.
Siniharjalepinkäinen
Siniharjalepinkäinen ("Prionops caniceps") on länsiafrikkalainen, Sierra Leonesta ja Guineasta itään Malin lounaisosiin ja Kamerunin länsiosiin ulottuvalla alueella elävä harjalepinkäisten suvun varpuslintu, jonka holotyypin Charles Lucien Bonaparte kuvaili Butréjoelta Ghanasta vuonna 1850. Lajista tunnetaan kaksi alalajia, "caniceps" ja eteläisempi "harterti". Rusovatsalepinkäinen luetaan toisinaan sen alalajiksi, esimerkiksi IUCN tekee niin.